พระราชกฤษฎีกาเปลี่ยนแปลงเขตเทศบาลเมืองอ่างทองจังหวัดอ่างทองพ.ศ. ๒๕๓๗ ภูมิพลอดุลยเดชป.ร.ให้ไว้ ณวันที่ ๖ กันยายน พ.ศ. ๒๕๓๗เป็นปีที่๔๙ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรเปลี่ยนแปลงเขตเทศบาลเมืองอ่างทองจังหวัดอ่างทอง เพื่อประโยชน์ในการบริหารกิจการและการทำนุบำรุงท้องถิ่นอาศัยอำนาจตามความในมาตรา ๑๗๕ของรัฐธรรมนูญแห่งราชอาณาจักรไทย และมาตรา ๑๒ วรรคหนึ่ง แห่งพระราชบัญญัติเทศบาลพ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาเปลี่ยนแปลงเขตเทศบาลเมืองอ่างทองจังหวัดอ่างทอง พ.ศ. ๒๕๓๗มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้เปลี่ยนแปลงเขตเทศบาลเมืองอ่างทองจังหวัดอ่างทอง ซึ่งกำหนดไว้ในมาตรา ๔ แห่งพระราชกฤษฎีกาจัดตั้งเทศบาลเมืองอ่างทองจังหวัดอ่างทอง พุทธศักราช ๒๔๗๙ เสียใหม่ โดยให้มีเขต ดังต่อไปนี้หลักเขตที่ ๑ ตั้งอยู่ริมคลองศาลาแดง (คลองส่งน้ำ ๓ ซ้าย)ฝั่งเหนือ ตรง ก.ม. ที่ ๒๓.๐๐๐ด้านเหนือจากหลักเขตที่ ๑ เป็นเส้นตรงไปทางทิศตะวันออกผ่านคลองลำท่าแดง ถึงหลักเขตที่ ๒ ซึ่งตั้งอยู่ริมทางหลวงแผ่นดินหมายเลข ๓๐๙ฟากตะวันออก ตรง ก.ม. ที่ ๕๘.๗๓๔ด้านตะวันออกจากหลักเขตที่ ๒ เป็นเส้นเลียบริมทางหลวงแผ่นดินหมายเลข ๓๐๙ฟากตะวันออก ไปทางทิศใต้ ถึงหลักเขตที่ ๓ซึ่งตั้งอยู่ตรงจุดที่ทางหลวงแผ่นดินหมายเลข ๓๐๙ ตัดกับแนวเส้นแบ่งเขตตำบลย่านซื่อกับตำบลตลาดหลวงจากหลักเขตที่ ๓เป็นเส้นเลียบแนวเส้นแบ่งเขตตำบลย่านซื่อกับตำบลตลาดหลวง เลียบแนวเส้นแบ่งเขตตำบลตลาดกรวดกับตำบลบางแก้วและเลียบแนวเส้นแบ่งเขตตำบลบ้านอิฐกับตำบลบางแก้ว ไปทางทิศตะวันออกเฉียงใต้และทิศตะวันตกเฉียงใต้ ถึงหลักเขตที่ ๔ ซึ่งตั้งอยู่ริมคลองส่งน้ำ ๑ ขวา ฝั่งใต้ตรงจุดที่คลองส่งน้ำ ๑ ขวา ตัดกับแนวเส้นแบ่งเขตตำบลบางแก้วกับตำบลบ้านอิฐจากหลักเขตที่ ๔ เป็นเส้นตรงไปทางทิศใต้ ถึงหลักเขตที่ ๕ซึ่งตั้งอยู่ริมทางหลวงแผ่นดินหมายเลข ๓๓๔ ฟากใต้ด้านใต้จากหลักเขตที่ ๕เป็นเส้นเลียบริมทางหลวงแผ่นดินหมายเลข ๓๓๔ (ตอนเลี่ยงเมือง) ฟากตะวันออกและฟากใต้ไปทางทิศตะวันตกเฉียงใต้ ถึงหลักเขตที่ ๖ ซึ่งตั้งอยู่ตรงจุดที่ทางหลวงแผ่นดินหมายเลข๓๓๔ (ตอนเลี่ยงเมือง) ตัดกับแนวเส้นแบ่งเขตตำบลบางแก้วกับตำบลโพสะจากหลักเขตที่ ๖เป็นเส้นเลียบแนวเส้นแบ่งเขตตำบลบางแก้วกับตำบลโพสะและเลียบแนวเส้นแบ่งเขตตำบลบ้านแหกับตำบลตลาดหลวงไปทางทิศตะวันตกเฉียงใต้และทิศตะวันตกเฉียงเหนือ ถึงหลักเขตที่ ๗ ซึ่งตั้งอยู่ตรงจุดที่แนวเส้นแบ่งเขตตำบลบ้านแหกับตำบลตลาดหลวงบรรจบทางหลวงแผ่นดินหมายเลข ๓๓๔ (ตอนเลี่ยงเมือง) ฟากตะวันตกด้านตะวันตกจากหลักเขตที่ ๗เป็นเส้นเลียบริมทางหลวงแผ่นดินหมายเลข ๓๓๔ (ตอนเลี่ยงเมือง) ฟากตะวันตก ไปทางทิศตะวันตกเฉียงเหนือ ถึงหลักเขตที่ ๘ ซึ่งตั้งอยู่ตรงจุดที่ทางหลวงแผ่นดินหมายเลข๓๓๔ (ตอนเลี่ยงเมือง) ตัดกับถนนเทศบาล ๑๔ ฟากใต้จากหลักเขตที่ ๘ เป็นเส้นเลียบริมถนนเทศบาล ๑๔ ฟากใต้ไปทางทิศตะวันตก ถึงหลักเขตที่ ๙ซึ่งตั้งอยู่ตรงจุดที่ถนนเทศบาล ๑๔ บรรจบกับคลองบางตาแผ่น (คลองส่งน้ำ ๓ ซ้าย)ฝั่งตะวันตกจากหลักเขตที่ ๙ เป็นเส้นเลียบริมคลองบางตาแผ่น (คลองส่งน้ำ๓ ซ้าย) ฝั่งตะวันตกและคลองวัดจันทร์ (คลองส่งน้ำ ๓ ขวา ๓ ซ้าย) ฝั่งตะวันตกไปทางทิศตะวันออกเฉียงเหนือถึงหลักเขตที่ ๑๐ ซึ่งตั้งอยู่ตรงจุดที่คลองวัดจันทร์ (คลองส่งน้ำ ๓ ขวา ๓ ซ้าย) ตัดกับทางหลวงแผ่นดินหมายเลข๓๓๔ ฟากเหนือจากหลักเขตที่ ๑๐ เป็นเส้นเลียบริมคลองศาลาแดง (คลองส่งน้ำ๓ ซ้าย) ฝั่งตะวันออกและฝั่งเหนือ ไปทางทิศเหนือและทิศตะวันออกเฉียงเหนือจนบรรจบกับหลักเขตที่๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๔ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาเปลี่ยนแปลงเขตเทศบาลเมืองอ่างทอง จังหวัดอ่างทอง พ.ศ.๒๕๓๗(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากท้องที่นอกเขตเทศบาลเมืองอ่างทอง จังหวัดอ่างทอง ได้เจริญขึ้นและมีชุมชนอยู่หนาแน่น สมควรขยายเขตเทศบาลเมืองอ่างทอง จังหวัดอ่างทอง เพื่อประโยชน์ในการบริหารกิจการและการทำนุบำรุงท้องถิ่นต่อไปจึงจำเป็นต้องตราพระราชกฤษฎีกานี้พรพิมล/แก้ไข๒๔ มิถุนายน๒๕๔๕ปิติวรรณ/ปรับปรุง๒๗ มีนาคม ๒๕๖๓อรญา/ตรวจ๒๓ เมษายน ๒๕๖๓[๑] ราชกิจจานุเบกษาเล่ม ๑๑๑/ตอนที่ ๔๑ ก/หน้า ๑๒/๒๐ กันยายน ๒๕๓๗